pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 11 /2539 

 เรื่อง หลักเกณฑ์และวิธีการในการจัดทําทะเบียนการรับฝาก และเก็บรักษาทรัพย์สิน รายงานฐานะทรัพย์สินของลูกค้า

                                      และรายงานการดําเนินงานของผู้รับฝากทรัพย์สิน

-------------------------------------------

อาศัยอํานาจตามความในข้อ 4(5) แห่งประกาศคณะกรรมการกํากับหลักทรัพย์และ ตลาดหลักทรัพย์ ที่ กน. 10,2539 เรื่อง หลักเกณฑ์ เงื่อนไข และวิธีการในการให้ความเห็นชอบ ผู้รับฝากทรัพย์สินของกองทุนส่วนบุคคล ลงวันที่ 16 กรกฎาคม พ.ศ. 2539 สํานักงานคณะกรรมการ กํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

"ลูกค้า" หมายความว่า บุคคลหรือคณะบุคคลที่มอบหมายให้บริษัทจัดการจัดการ กองทุนส่วนบุคคล

"บริษัทจัดการ" หมายความว่า บริษัทหลักทรัพย์ที่ได้รับอนุญาตให้ประกอบธุรกิจ หลักทรัพย์ประเภทการจัดการกองทุนส่วนบุคคล

"สํานักงาน" หมายความว่า สํานักงานคณะกรรมการกํากับหลักทรัพย์และ ตลาดหลักทรัพย์


ข้อ ๒ ในการรับฝากทรัพย์สิน ให้ผู้รับฝากทรัพย์สินดําเนินการดังต่อไปนี้

(1) จัดทําทะเบียนการรับฝากและเก็บรักษาทรัพย์สินของลูกค้าในแต่ละกองทุน โดยแสดงรายละเอียดดังต่อไปนี

(ก) ชื่อ ประเภท และจํานวนทรัพย์สินที่รับฝากและที่เบิกจ่าย

(ข) เงินปันผล ดอกเบี้ย ส่วนลดรับ กําไรขาดทุนจากการซื้อขายหรือแลกเปลี่ยน หลักทรัพย์หรือทรัพย์สิน และผลประโยชน์อื่นใดที่ลูกค้าได้รับจากการจัดการกองทุนส่วนบุคคลของ บริษัทจัดการ

(ค) สถานที่เก็บรักษาทรัพย์สิน

(2) จัดทํารายงานฐานะทรัพย์สินของลูกค้าในแต่ละกองทุนเป็นรายเดือน และส่งให้ บริษัทจัดการภายในสองวันทําการนับตั้งแต่วันถัดจากวันสุดท้ายของแต่ละเดือน โดยแสดงรายละเอียด ดังต่อไปนี้

(ก) ชื่อ ประเภท และจํานวนทรัพย์สินที่รับฝากและที่เบิกจ่าย

(ข) ยอดทรัพย์สินคงเหลือ ณ วันสุดท้ายของแต่ละเดือน

(3) จัดทําและส่งรายงานการดําเนินงานของผู้รับฝากทรัพย์สินให้สํานักงาน ทั้งนี้ ตามหลักเกณฑ์และวิธีการที่สํานักงานกําหนด


ข้อ ๓ ในการรับฝากทรัพย์สิน ผู้รับฝากทรัพย์สินต้องกระทําด้วยความรับผิดชอบ โดยใช้ความรู้ ความสามารถ และความระมัดระวังตามสมควรเยี่ยงผู้ประกอบวิชาชีพ


ข้อ ๔ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา

เป็นต้นไป


ผู้มีอํานาจลงนาม - ประกาศ ณ วันที่ 26 กรกฎาคม พ.ศ. 2539

 

(นายปกรณ์ มาลากุล ณ อยุธยา)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 12 /2539

เรื่อง หลักเกณฑ์และวิธีการในการจัดทําและส่งรายงานให้แก่สํานักงาน

และการเปิดเผยข้อมูลเกี่ยวกับกองทุนส่วนบุคคลให้แก่ลูกค้า

-----------------------------------------

อาศัยอํานาจตามความในข้อ 18 และข้อ 20 วรรคสอง แห่งประกาศคณะกรรมการ กํากับหลักทรัพย์และตลาดหลักทรัพย์ ที่ กน. 9/2539 เรื่อง หลักเกณฑ์ เงื่อนไข และวิธีการจัดการ กองทุนส่วนบุคคล ลงวันที่ 16 กรกฎาคม พ.ศ. 2539 สํานักงานคณะกรรมการกํากับหลักทรัพย์และ ตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

"ลูกค้า" หมายความว่า บุคคลหรือคณะบุคคลที่มอบหมายให้บริษัทจัดการจัดการ กองทุนส่วนบุคคล

"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจ หลักทรัพย์ประเภทการจัดการกองทุนส่วนบุคคล

. "บริษัทนายหน้า" หมายความว่า บริษัทหลักทรัพย์ที่ได้รับใบอนุญาตให้ประกอบ ธุรกิจหลักทรัพย์ประเภทการเป็นนายหน้าซื้อขายหลักทรัพย์

"สํานักงาน" หมายความว่า สํานักงานคณะกรรมการกํากับหลักทรัพย์และ ตลาดหลักทรัพย์


ข้อ ๒ ให้บริษัทจัดการจัดทําและส่งรายงานการจัดการกองทุนส่วนบุคคลตาม แบบที่สํานักงานกําหนดให้แก่สํานักงานเป็นรายเดือน โดยต้องมีรายละเอียดอย่างน้อยดังต่อไปนี้

(1) จํานวนกองทุนส่วนบุคคลทั้งหมดที่บริษัทจัดการรับจัดการ

(2) มูลค่าทรัพย์สินสุทธิของกองทุนส่วนบุคคลทั้งหมดที่บริษัทจัดการรับจัดการโดย แยกตามประเภทของหลักทรัพย์หรือทรัพย์สินอื่น

(3) มูลค่าการซื้อขายหลักทรัพย์ และค่านายหน้า ค่าธรรมเนียม หรือค่าตอบแทนอื่น ในการซื้อขายหลักทรัพย์

(4) ชื่อบริษัทนายหน้าซึ่งกระทําการเป็นนายหน้าหรือตัวแทนเพื่อซื้อขายหลักทรัพย์ ให้แก่บริษัทจัดการ


ข้อ ๓ เมื่อมีการลงนามในสัญญาแล้ว ให้บริษัทจัดการเปิดเผยข้อมูลเกี่ยวกับกองทุน ส่วนบุคคลในเรื่องดังต่อไปนี้ให้ลูกค้าทราบ

(1) ฐานะการลงทุน ผลการดําเนินงาน และการซื้อขายหลักทรัพย์ทุกรายการ โดยจัดทําเป็นรายงานให้แก่ลูกค้าเป็นรายเดือน ทั้งนี้ รายงานการซื้อขายหลักทรัพย์ของกองทุน ส่วนบุคคลต้องแสดงรายละเอียดดังต่อไปนี้

(ก) ปริมาณการซื้อขายหลักทรัพย์แต่ละรายการ

(ข) ชื่อบริษัทนายหน้าซึ่งกระทําการเป็นนายหน้าหรือตัวแทนซื้อขายหลักทรัพย์ ให้แก่บริษัทจัดการนั้น

(ค) ค่าธรรมเนียมการซื้อขายหลักทรัพย์ที่บริษัทนายหน้าตาม (ข) แต่ละราย เรียกเก็บ

(2) มูลค่าทรัพย์สินสุทธิ ณ สิ้นวันทําการก่อนหน้า ในกรณีที่ลูกค้าร้องขอ ทั้งนี้ เว้นแต่ในกรณีที่มูลค่าทรัพย์สินสุทธิลดลงมากกว่าร้อยละสิบของมูลค่าทรัพย์สินสุทธิที่ บริษัทจัดการ ได้แจ้งให้ลูกค้าทราบในครั้งสุดท้าย ให้บริษัทจัดการแจ้งการลดลงของมูลค่า ทรัพย์สินสุทธิดังกล่าวให้ลูกค้าทราบภายในวันทําการถัดไป

(3) ข้อมูลอื่นใดเกี่ยวกับผลการดําเนินงานของกองทุนส่วนบุคคลที่ลูกค้าขอทราบ เพิ่มเติม โดยบริษัทจัดการต้องจัดส่งรายงานข้อมูลดังกล่าวให้ลูกค้าทราบภายในสองวันทําการ นับตั้งแต่วันถัดจากวันที่ได้รับการร้องขอจากลูกค้านั้น หรือภายในระยะเวลาที่คู่สัญญาได้ตกลง กันไว้ ทั้งนี้ บริษัทจัดการอาจเรียกเก็บค่าธรรมเนียมในการจัดทํารายงานดังกล่าวด้วยก็ได้


ข้อ ๔ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 26 กรกฎาคม พ.ศ. 2539

 

 

(นายปกรณ์ มาลากุล ณ อยุธยา) 

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

                                                                       ที่ สจ. 17 2539 

                                   เรื่อง การยกเลิกประกาศเกี่ยวกับแบบของร่างหนังสือชี้ชวน

และเอกสารการเผยแพร่ข้อมูลการเสนอขายหลักทรัพย์ ก่อนวันที่แบบแสดงรายการข้อมูลการเสนอขายหลักทรัพย์

                              และร่างหนังสือชี้ชวนมีผลใช้บังคับ

อาศัยอํานาจตามความในมาตรา 72 และมาตรา 77 แห่งพระราชบัญญัติหลักทรัพย์ และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้


ข้อ ๑ ให้ยกเลิก

(1) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง ร่างหนังสือชี้ชวนและเอกสารการเผยแพร่ข้อมูลการเสนอขายหุ้นก่อนวันที่แบบแสดงรายการข้อมูล การเสนอขายหุ้นและร่างหนังสือชี้ชวนมีผลใช้บังคับ ลงวันที่ 18 พฤษภาคม พ.ศ. 2535 

(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง ร่างหนังสือชี้ชวนและเอกสารการเผยแพร่ข้อมูลการเสนอขายหุ้นกู้ก่อนวันที่แบบแสดงรายการ ข้อมูลการเสนอขายหุ้นกู้และร่างหนังสือชี้ชวนมีผลใช้บังคับ ลงวันที่ 10 มิถุนายน พ.ศ. 2535

(3) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง ร่างหนังสือชี้ชวนของหุ้นกู้แปลงสภาพร่างหนังสือชี้ชวนของหุ้นที่ออกใหม่เพื่อรองรับหุ้นกู้แปลงสภาพ และเอกสารการเผยแพร่ข้อมูลการเสนอขายหุ้นกู้แปลงสภาพ เอกสารการเผยแพร่ข้อมูลการเสนอขาย หุ้นที่ออกใหม่เพื่อรองรับหุ้นกู้แปลงสภาพก่อนวันที่แบบแสดงรายการข้อมูลการเสนอขายหุ้นกู้ แปลงสภาพและร่างหนังสือชี้ชวนมีผลใช้บังคับ ลงวันที่ 4 พฤศจิกายน พ.ศ. 2535

(4) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง ร่างหนังสือชี้ชวนของใบสําคัญแสดงสิทธิ ร่างหนังสือชี้ชวนของหุ้นหรือหุ้นกู้ที่ออกใหม่เพื่อรองรับ ใบสําคัญแสดงสิทธิ และเอกสารการเผยแพร่ข้อมูลการเสนอขายใบสําคัญแสดงสิทธิ เอกสารการเผยแพร่ข้อมูลการเสนอขายหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิก่อนวันที่ แบบแสดงรายการข้อมูลการเสนอขายใบสําคัญแสดงสิทธิและร่างหนังสือชี้ชวนมีผลใช้บังคับ ลงวันที่ 4 พฤศจิกายน พ.ศ. 2535

(5) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง การแก้ไขเพิ่มเติมร่างหนังสือชี้ชวนและเอกสารกาเผยแพร่ข้อมูลการเสนอขายหลักทรัพย์ประเภท หุ้น หุ้นกู้ หุ้นกู้แปลงสภาพ หุ้นเพื่อรองรับหุ้นกู้แปลงสภาพ ใบสําคัญแสดงสิทธิ และหุ้นหรือหุ้นกู้ เพื่อรองรับใบสําคัญแสดงสิทธิก่อนวันที่แบบแสดงรายการข้อมูลการเสนอขายหลักทรัพย์และ ร่างหนังสือชี้ชวนมีผลใช้บังคับ ลงวันที่ 15 เมษายน พ.ศ. 2536

(6) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 14,2538 เรื่อง การแก้ไขเพิ่มเติมร่างหนังสือชี้ชวนของใบสําคัญแสดงสิทธิ ร่างหนังสือชี้ชวน ของหุ้นหรือหุ้นกู้ที่ออกใหม่เพื่อรองรับใบสําคัญแสดงสิทธิ และเอกสารการเผยแพร่ข้อมูลการ เสนอขายใบสําคัญแสดงสิทธิ เอกสารการเผยแพร่ข้อมูลการเสนอขายหุ้นหรือหุ้นกู้ที่ออกใหม่ เพื่อรองรับใบสําคัญแสดงสิทธิ ก่อนวันที่แบบแสดงรายการข้อมูลการเสนอขายใบสําคัญแสดงสิทธิ และร่างหนังสือชี้ชวนมีผลใช้บังคับ ลงวันที่ 25 ตุลาคม พ.ศ. 2538


ข้อ ๒ ประกาศนี้ให้มีผลใช้บังคับตั้งแต่วันที่ 14 ตุลาคม  พ.ศ.2539 เป็นต้นไป


ผู้มีอํานาจลงนาม - ประกาศ ณ วันที่ 9 ตุลาคม พ.ศ. 2539

(นายปกรณ์ มาลากุล ณ อยุธยา)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 20 /2539 

เรื่อง รายละเอียดของโครงการจัดการกองทุนรวม

เพื่อผู้ลงทุนซึ่งเป็นคนต่างด้าว

อาศัยอํานาจตามความในมาตรา 118(1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

"กองทุนรวม" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการ โดยบริษัทจัดการเพื่อผู้ลงทุนซึ่งเป็นคนต่างด้าว

"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจ หลักทรัพย์ประเภทการจัดการกองทุนรวมเพื่อผู้ลงทุนซึ่งเป็นคนต่างด้าว

"ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม

"บริษัทจดทะเบียน" หมายความว่า บริษัทที่มีหุ้นเป็นหลักทรัพย์จดทะเบียนในตลาดหลักทรัพย์ แห่งประเทศไทย ซึ่งทําสัญญายินยอมให้กองทุนรวมลงทุนในหรือมีไว้ซึ่งหุ้นของบริษัทตนเพื่อเป็นทรัพย์สินของ กองทุนรวมได้

"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ในการยื่นคําขอจัดตั้งกองทุนรวมทุกกองทุนรวมภายใต้โครงการจัดการกองทุนรวม เดียวกัน บริษัทจัดการต้องแสดงรายละเอียดของโครงการจัดการกองทุนรวมดังต่อไปนี้

(1) ชื่อ ที่อยู่ และหมายเลขโทรศัพท์ของบริษัทจัดการ ผู้ดูแลผลประโยชน์ และนายทะเบียน หน่วยลงทุน

(2) ชื่อ ประเภท และอาย (ถ้ามี) ของโครงการจัดการกองทุนรวม

(3) จํานวนหน่วยลงทุนจดทะเบียนของกองทุนรวมแต่ละกองทุนรวมภายใต้โครงการจัดการ กองทุนรวมเดียวกัน และจํานวนหน่วยลงทุนทั้งหมดของโครงการจัดการกองทุนรวม

(4) วัตถุประสงค์ของโครงการจัดการกองทุนรวม

(5) เงื่อนไขการเปลี่ยนตัวผู้ดูแลผลประโยชน์และสถานที่เก็บรักษาทรัพย์สินของกองทุนรวม

(6) วิธีการขายและรับซื้อคืนหน่วยลงทุนในกรณีทั่วไป และวิธีการและระยะเวลาในการ รับซื้อคืนหน่วยลงทุนในกรณีมีผู้ทําคําเสนอซื้อหุ้นของบริษัทจดทะเบียน

(7) การออกและการส่งมอบหนังสือรับรองสิทธิในหน่วยลงทุน

(8) สิทธิ หน้าที่ และความรับผิดชอบของผู้ถือหน่วยลงทุน บริษัทจัดการ ผู้ดูแลผลประโยชน์ นายทะเบียนหน่วยลงทุน และตัวแทนขายและรับซื้อคืนหน่วยลงทุน

(9) ประเภท อัตรา และวิธีการเรียกค่าธรรมเนียม ค่าใช้จ่าย หรือเงินตอบแทนอื่นใด จากผู้ซื้อหน่วยลงทุนหรือผู้ถือหน่วยลงทุน

(10) วันเริ่มต้นและวันสิ้นสุดรอบระยะเวลาบัญชีของกองทุนรวม

(11) กําหนดเวลาและวิธีการเพื่อให้ผู้ถือหน่วยลงทุนได้รับหรือใช้สิทธิประโยชน์ทางการเงิน หรือสิทธิประโยชน์อื่นใด

(12) การดําเนินการเพิ่มหรือลดจํานวนหน่วยลงทุนของผู้ถือหน่วยลงทุน ในกรณีที่บริษัท จดทะเบียนมีการเปลี่ยนแปลงมูลค่าหุ้นที่ตราไว้อันเป็นผลให้จํานวนหุ้นเพิ่มขึ้นหรือลดลง

(13) วิธีการแก้ไขเพิ่มเติมโครงการจัดการกองทุนรวมหรือแก้ไขวิธีจัดการ . 

(14) วิธีการเลิกและชําระบัญชีกองทุนรวม และวิธีการเฉลี่ยคืนทรัพย์สินให้แก่ผู้ถือ หน่วยลงทุน


ข้อ ๓ ประกาศนี้ให้ใช้บังคับเมื่อพ้นหกสิบวันนับตั้งแต่วันถัดจากวันประกาศใน ราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 15 ตุลาคม พ.ศ. 2539

 

 

 (นายปกรณ์ มาลากุล ณ อยุธยา)

เลขาธิการ

สํานักงานคณะกรรมการกากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สค. 23/2539 

เรื่อง การกําหนดแบบรายงานการให้บริการเป็นนายทะเบียนหลักทรัพย์

------------------------------------

อาศัยอํานาจตามความในข้อ 5 ทวิ แห่งประกาศคณะกรรมการกํากับหลักทรัพย์และ ตลาดหลักทรัพย์ เรื่อง หลักเกณฑ์ เงื่อนไข และวิธีการในการให้บริการเป็นนายทะเบียนหลักทรัพย์ ลงวันที่ 15 กันยายน พ.ศ. 2535 ซึ่งเพิ่มเติมโดยประกาศคณะกรรมการกํากับหลักทรัพย์และ ตลาดหลักทรัพย์ ที่ กค. 18/2539 เรื่อง หลักเกณฑ์ เงื่อนไข และวิธีการในการให้บริการเป็น นายทะเบียนหลักทรัพย์ (ฉบับที่ 2) ลงวันที่ 12 ตุลาคม พ.ศ. 2539 สํานักงานคณะกรรมการกํากับ หลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในการจัดทําารายงานการให้บริการเป็นนายทะเบียนหลักทรัพย์ให้นายทะเบียน หลักทรัพย์จัดทํารายงานดังกล่าวตามแบบ 223-1 ท้ายประกาศนี้


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 24 ตุลาคม พ.ศ. 2539

 

 

(นายปกรณ์ มาลากุล ณ อยุธยา)

เลขาธิการ 

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

 ที่ สด. 24/2539 

เรื่อง การกําหนดประเภทสถาบันการเงินที่มีกฎหมายจัดตั้งขึ้น โดยเฉพาะที่สามารถ

ยื่นขอรับใบอนุญาตการให้บริการเป็นนายทะเบียนหลักทรัพย์

-------------------------------------

อาศัยอํานาจตามความในข้อ 3(1) แห่งประกาศคณะกรรมการกํากับหลักทรัพย์และ ตลาดหลักทรัพย์ ที่ กค. 17/2539 เรื่อง หลักเกณฑ์ เงื่อนไข และวิธีการในการขอรับใบอนุญาตและ การออกใบอนุญาตการให้บริการเป็นนายทะเบียนหลักทรัพย์ ลงวันที่ 12 ตุลาคม พ.ศ. 2539 สํานักงาน คณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้สถาบันการเงินที่มีกฎหมายจัดตั้งขึ้นโดยเฉพาะประเภทดังต่อไปนี้สามารถ ยื่นขอรับใบอนุญาตการให้บริการเป็นนายทะเบียนหลักทรัพย์ได้

(1) บรรษัทเงินทุนอุตสาหกรรมแห่งประเทศไทย 

(2) ธนาคารออมสิน


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา

เป็นต้นไป


ผู้มีอํานาจลงนาม - ประกาศ ณ วันที่ 24 ตุลาคม พ.ศ. 2539

 

 

(นายปกรณ์ มาลากุล ณ อยุธยา)

เลขาธิการ 

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

                                                             ที่ สธ. 25 /2539 

                           เรื่อง การยกเลิกประกาศสํานักงานคณะกรรมการ ก.ล.ต. เรื่อง

                               การตั้งตัวแทนจําหน่ายหลักทรัพย์หรือตัวแทนสนับสนุน

                                       การจําหน่ายหลักทรัพย์ของบริษัทหลักทรัพย์

อาศัยอํานาจตามความในมาตรา 100 แห่งพระราชบัญญัติหลักทรัพย์และ ตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการ ก.ล.ต. เรื่อง การตั้งตัวแทน จําหน่ายหลักทรัพย์หรือสนับสนุนการจําหน่ายหลักทรัพย์ของบริษัทหลักทรัพย์ ลงวันที่ 18 พฤษภาคม พ.ศ. 2535


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา 

เป็นต้นไป


ผู้มีอํานาจลงนาม - ประกาศ ณ วันที่ 25 ตุลาคม พ.ศ. 2539

 

 

(นายปกรณ์ มาลากุล ณ อยุธยา)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศอธิบดีกรมสรรพากร

เรื่อง กําหนดหลักเกณฑ์ วิธีการ เงื่อนไข และระยะเวลาในการจดแจ้งเป็นผู้ประกอบการตามกฎหมายว่าด้วยการยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากร

-----------------------------------------------------

อาศัยอํานาจตามความในมาตรา 6 (1) แห่งพระราชกําหนดยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากร พ.ศ. 2558 อธิบดีกรมสรรพากรกําหนดหลักเกณฑ์ วิธีการ เงื่อนไขและระยะเวลาในการจดแจ้งเป็นผู้ประกอบการตามกฎหมายว่าด้วยการยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากรไว้ ดังต่อไปนี้


ข้อ ๑ บริษัทหรือห้างหุ้นส่วนนิติบุคคลที่จะจดแจ้งเป็นผู้ประกอบการตามกฎหมายว่าด้วยการยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากร ต้องเป็นบริษัทหรือห้างหุ้นส่วนนิติบุคคล ดังต่อไปนี้

(1) มีหน้าที่เสียภาษีเงินได้จากกําไรสุทธิตามมาตรา 65 แห่งประมวลรัษฎากร

(2) มีรายได้จากการประกอบกิจการหรือเนื่องจากการประกอบกิจการ ซึ่งคํานวณตามหลักเกณฑ์ที่บัญญัติไว้ในมาตรา 65 แห่งประมวลรัษฎากร ไม่เกินห้าร้อยล้านบาท สําหรับรายได้ที่เกิดขึ้นในรอบระยะเวลาบัญชีที่ผ่านมาและมีกําหนดครบสิบสองเดือน โดยมีวันสุดท้ายของรอบระยะเวลาบัญชีสิ้นสุดก่อนหรือในวันที่ 31 ธันวาคม พ.ศ. 2558


ข้อ ๒ ให้บริษัทหรือห้างหุ้นส่วนนิติบุคคลตามข้อ 1 จดแจ้งเป็นผู้ประกอบการตามกฎหมายว่าด้วยการยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากร ผ่านระบบเครือข่ายอินเทอร์เน็ตทางเว็บไซต์ของกรมสรรพากร http://www.rd.go.th ตั้งแต่วันที่ 15 มกราคม พ.ศ. 2559 ถึงวันที่ 15 มีนาคม พ.ศ. 2559

การปฏิบัติตามวรรคหนึ่งให้ถือว่า เป็นการจดแจ้งเมื่อกรมสรรพากรได้แจ้งการตอบรับแล้ว


ข้อ ๓ ประกาศนี้ให้ใช้บังคับตั้งแต่วันประกาศเป็นต้นไป


ผู้มีอํานาจลงนาม - ประกาศ ณ วันที่ 8 มกราคม พ.ศ. 2559

 

ประสงค์ พูนธเนศ

(นายประสงค์ พูนธเนศ)

อธิบดีกรมสรรพากร
ประกาศอธิบดีกรมสรรพากร

เรื่อง กําหนดหลักเกณฑ์ วิธีการ และเงื่อนไข กรณีการยื่นแบบแสดงรายการผ่านระบบเครือข่ายอินเทอร์เน็ต และชําระภาษีอากร ณ สํานักงานสรรพากรพื้นที่สาขา

--------------------------------------------------

อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรกําหนดการยื่นแบบแสดงรายการภาษี การชําระภาษีและสถานที่ยื่นแบบแสดงรายการภาษี สําหรับการยื่นแบบแสดงรายการภาษีผ่านระบบเครือข่ายอินเทอร์เน็ต ไว้ดังต่อไปนี้


ข้อ ๑ กําหนดให้การยื่นแบบแสดงรายการภาษี แบบยื่นรายการนําส่งภาษี แบบยื่นรายการภาษี และแบบนําส่งภาษีทุกประเภทภาษีที่กรมสรรพากรประกาศกําหนดให้ยื่นรายการข้อมูลผ่านระบบเครือข่ายอินเทอร์เน็ตทางเว็บไซต์กรมสรรพากร เป็นการยื่นแบบแสดงรายการตามประมวลรัษฎากร


ข้อ ๒ ผู้มีหน้าที่ยื่นแบบแสดงรายการภาษี แบบยื่นรายการนําส่งภาษี แบบยื่นรายการภาษี และแบบนําส่งภาษีที่ยื่นรายการผ่านระบบเครือข่ายอินเทอร์เน็ตทางเว็บไซต์กรมสรรพากร ที่ประสงค์จะเลือกชําระภาษีอากร ณ สํานักงานสรรพากรพื้นที่สาขา ให้กระทําได้โดยพิมพ์ชุดชําระเงิน (Pay In Slip) จากระบบการยื่นแบบแสดงรายการผ่านระบบเครือข่ายอินเทอร์เน็ต และชําระภาษีอากรทั้งจํานวนตามชุดชําระเงิน (Pay In Slip) ณ สํานักงานสรรพากรพื้นที่สาขาแห่งใดแห่งหนึ่ง โดยวิธีการอย่างใดอย่างหนึ่งเพียงวิธีการเดียว ดังต่อไปนี้

(ก) ชําระด้วยเงินสด

(ข) ชําระด้วยบัตรภาษี

(ค) ชําระด้วยบัตรเครดิตที่ออกโดยธนาคารที่ได้ทําความตกลงกับกรมสรรพากร 

(ง) ชําระด้วยบัตรเดบิตที่ออกโดยธนาคารที่ได้ทําความตกลงกับกรมสรรพากร 

(จ) ชําระด้วยบัตร Tax Smart Card ที่ออกโดยธนาคารที่ได้ทําความตกลงกับกรมสรรพากร


ข้อ ๓ ให้ข้าราชการพลเรือนสามัญในสังกัดสํานักงานสรรพากรพื้นที่สาขา เป็น “เจ้าหน้าที่รับชําระเงินภาษีอากร” เพื่อรับชําระเงินภาษีอากรตามประมวลรัษฎากร


ข้อ ๔ การเสียภาษีตามประกาศนี้ ให้ถือว่าเป็นการสมบูรณ์ เมื่อได้รับใบเสร็จรับเงินซึ่ง “เจ้าหน้าที่รับชําระเงินภาษีอากร” ตามข้อ 3 ได้ลงลายมือชื่อรับเงินแล้ว


ข้อ ๕ ประกาศนี้ให้ใช้บังคับสําหรับการยื่นรายการตั้งแต่วันที่ 1 กุมภาพันธ์ พ.ศ. 2558 เป็นต้นไป


ผู้มีอํานาจลงนาม - ประกาศ ณ วันที่ 10 กุมภาพันธ์ พ.ศ. 2558

 

ประสงค์ พูนธเนศ

(นายประสงค์ พูนธเนศ)

อธิบดีกรมสรรพากร
ประกาศอธิบดีกรมสรรพากร

เรื่อง กําหนดหลักเกณฑ์ วิธีการ และเงื่อนไข กรณีหนี้ที่ต้องดําเนินการปรับปรุงโครงสร้างหนี้ลูกหนี้ที่ประสบอุทกภัยตามหลักเกณฑ์การปรับปรุงโครงสร้างหนี้ลูกหนี้ที่ประสบอุทกภัยที่ธนาคารแห่งประเทศไทยประกาศกําหนด

-----------------------------------------------------

อาศัยอํานาจตามความในมาตรา 3 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 548 ) พ.ศ. 2555 อธิบดีกรมสรรพากรกําหนดหลักเกณฑ์ วิธีการ และเงื่อนไข กรณีหนี้ที่ต้องดําเนินการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ลูกหนี้ที่ประสบอุทกภัยที่ธนาคารแห่งประเทศไทยประกาศกําหนด ดังต่อไปนี้


ข้อ ๑ การปรับปรุงโครงสร้างหนี้สําหรับหนี้ที่ต้องดําเนินการปรับปรุงโครงสร้างหนี้ลูกหนี้ที่ประสบอุทกภัย ตามหลักเกณฑ์การปรับปรุงโครงสร้างหนี้ลูกหนี้ที่ประสบอุทกภัยที่ธนาคารแห่งประเทศไทย ประกาศกําหนด เจ้าหนี้ที่เป็นสถาบันการเงิน เจ้าหนี้อื่น ลูกหนี้ที่ประสบอุทกภัยของสถาบันการเงิน และลูกหนี้ที่ประสบอุทกภัยของเจ้าหนี้อื่น จะต้องร่วมกันจัดทําหนังสือรับรองหนี้ที่ต้องดําเนินการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ลูกหนี้ที่ประสบอุทกภัยที่ธนาคารแห่งประเทศไทยประกาศกําหนด โดยหนังสือรับรองดังกล่าวต้องมีข้อความอย่างน้อยตามที่แนบท้ายประกาศนี้


ข้อ ๒ ลูกหนี้ที่ประสบอุทกภัยของสถาบันการเงิน และลูกหนี้ที่ประสบอุทกภัยของเจ้าหนี้อื่น ต้องแจ้งหนังสือรับรองตามข้อ 1 ดังนี้

(1) แจ้งต่อเจ้าพนักงานที่ดินท้องที่ที่จดทะเบียนสิทธิและนิติกรรม โดยให้ส่งมอบหนังสือรับรองดังกล่าวต่อเจ้าพนักงานที่ดินผู้รับจดทะเบียนสิทธิและนิติกรรมในขณะจดทะเบียนสิทธิและ นิติกรรมตามกฎหมาย เว้นแต่ลูกหนี้ที่ประสบอุทกภัยของสถาบันการเงินและลูกหนี้ที่ประสบอุทกภัยของเจ้าหนี้อื่น ประสงค์จะชําระภาษีอากรก่อนในขณะที่จดทะเบียนสิทธิและนิติกรรมตามกฎหมายก็ไม่ต้องแจ้งและส่งมอบหนังสือรับรองดังกล่าวต่อเจ้าพนักงานที่ดิน

(2) แจ้งต่ออธิบดีกรมสรรพากร โดยให้ส่งมอบหนังสือรับรองดังกล่าวผ่านสรรพากรพื้นที่ ในเขตท้องที่ที่ลูกหนี้ที่ประสบอุทกภัยของสถาบันการเงิน และลูกหนี้ที่ประสบอุทกภัยของเจ้าหนี้อื่น มีภูมิลําเนาหรือสถานประกอบการตั้งอยู่หรือในเขตท้องที่ที่อสังหาริมทรัพย์ที่โอนตั้งอยู่


ข้อ ๓ ประกาศนี้ให้ใช้บังคับตั้งแต่วันที่ 25 กรกฎาคม พ.ศ. 2554 เป็นต้นไป


ผู้มีอํานาจลงนาม - ประกาศ ณ วันที่ 14 พฤศจิกายน พ.ศ. 2555

 

สาธิต รังคสิริ

(นายสาธิต รังคสิริ)

อธิบดีกรมสรรพากร
ประกาศอธิบดีกรมสรรพากร

เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้ ภาษีธุรกิจเฉพาะและอากรแสตมป์ สําหรับจํานวนเงินที่ได้รับจากการโอนอสังหาริมทรัพย์ที่ลูกหนี้ ที่ประสบอุทกภัยของสถาบันการเงินนํามาจํานองเป็นประกันหนี้ของสถาบันการเงินให้แก่ผู้อื่น ซึ่งมิใช่เจ้าหนี้ที่เป็นสถาบันการเงิน ซึ่งได้ดําเนินการปรับปรุงโครงสร้างหนี้ ตามหลักเกณฑ์การปรับปรุงโครงสร้างหนี้ลูกหนี้ที่ประสบอุทกภัยที่ธนาคารแห่งประเทศไทยประกาศกําหนด

-------------------------------------------------------

อาศัยอํานาจตามความในมาตรา 9 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 548) พ.ศ. 2555 อธิบดีกรมสรรพากรกําหนดหลักเกณฑ์ วิธีการและเงื่อนไขการยกเว้นภาษีเงินได้ ภาษีธุรกิจเฉพาะ และอากรแสตมป์ สําหรับจํานวนเงินที่ได้รับจากการโอนอสังหาริมทรัพย์ของลูกหนี้ที่ประสบอุทกภัยของสถาบันการเงินที่นํามาจํานองเป็นประกันหนี้ของเจ้าหนี้ที่เป็นสถาบันการเงินให้แก่ผู้อื่นซึ่งมิใช่เจ้าหนี้ที่เป็นสถาบันการเงิน เพื่อนําเงินที่ได้รับจากการโอนอสังหาริมทรัพย์ไปชําระหนี้แก่เจ้าหนี้ที่เป็นสถาบันการเงิน ซึ่งได้ดําเนินการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ลูกหนี้ที่ประสบอุทกภัยที่ธนาคารแห่งประเทศไทยประกาศกําหนด ดังต่อไปนี้


ข้อ ๑ จํานวนเงินได้ที่ได้รับยกเว้นภาษีเงินได้ ภาษีธุรกิจเฉพาะ และอากรแสตมป์ สําหรับเงินได้ที่ลูกหนี้ที่ประสบอุทกภัยของสถาบันการเงินได้รับจากการโอนอสังหาริมทรัพย์ที่นํามาจํานองเป็นประกันหนี้ของเจ้าหนี้ที่เป็นสถาบันการเงินให้แก่ผู้อื่นซึ่งมิใช่เจ้าหนี้ที่เป็นสถาบันการเงิน และสําหรับการกระทําตราสารอันเนื่องมาจากการโอนอสังหาริมทรัพย์ดังกล่าว ได้แก่ จํานวนเงินเฉพาะส่วนที่ไม่เกินกว่าหนี้ที่ค้างชําระอยู่กับเจ้าหนี้สถาบันการเงิน หรือมีภาระผูกพันตามสัญญาประกันหนี้กับเจ้าหนี้สถาบันการเงิน และต้องเป็นจํานวนเงินที่ลูกหนี้ได้นําไปชําระหนี้แก่เจ้าหนี้สถาบันการเงิน ตามสัญญาปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ลูกหนี้ที่ประสบอุทกภัยที่ธนาคารแห่งประเทศไทยประกาศกําหนด

การยกเว้นภาษีอากรตามวรรคหนึ่ง ลูกหนี้ที่ประสบอุทกภัยของสถาบันการเงิน เจ้าหนี้สถาบันการเงิน และผู้รับโอนอสังหาริมทรัพย์ จะต้องร่วมกันจัดทําหนังสือรับรองการโอนอสังหาริมทรัพย์ของลูกหนี้ที่ประสบอุทกภัยของสถาบันการเงินให้แก่ผู้อื่นซึ่งมิใช่เจ้าหนี้สถาบันการเงิน เพื่อนําเงินที่ได้รับจากการโอนอสังหาริมทรัพย์ไปชําระหนี้ให้แก่เจ้าหนี้สถาบันการเงิน โดยหนังสือรับรองดังกล่าวต้องมีข้อความอย่างน้อยตามที่แนบท้ายประกาศนี้

ลูกหนี้ที่ประสบอุทกภัยของสถาบันการเงิน ต้องแจ้งหนังสือรับรองตามวรรคสอง ดังนี้

(1)แจ้งต่อเจ้าพนักงานที่ดินท้องที่ที่จดทะเบียนสิทธิและนิติกรรม โดยให้ส่งมอบหนังสือรับรองดังกล่าวต่อเจ้าพนักงานที่ดินผู้รับจดทะเบียนสิทธิและนิติกรรมในขณะจดทะเบียนสิทธิและ นิติกรรม เว้นแต่ลูกหนี้ที่ประสบอุทกภัยของสถาบันการเงินประสงค์จะชําระภาษีอากรก่อนในขณะที่ จดทะเบียนสิทธิและนิติกรรมตามกฎหมาย ก็ไม่ต้องแจ้งและส่งมอบหนังสือรับรองดังกล่าวต่อเจ้าพนักงานที่ดิน

(2)แจ้งต่ออธิบดีกรมสรรพากร โดยให้ส่งมอบหนังสือรับรองดังกล่าวผ่านสรรพากรพื้นที่ในเขตท้องที่ที่ลูกหนี้ที่ประสบอุทกภัยของสถาบันการเงินมีภูมิลําเนาหรือสถานประกอบการตั้งอยู่ หรือในเขตท้องที่ที่อสังหาริมทรัพย์ที่โอนตั้งอยู่


ข้อ ๒ ประกาศนี้ให้ใช้บังคับตั้งแต่วันที่ 25 กรกฎาคม พ.ศ. 2554 เป็นต้นไป


ผู้มีอํานาจลงนาม - ประกาศ ณ วันที่ 14 พฤศจิกายน พ.ศ. 2555

 

สาธิต รังคสิริ

(นายสาธิต รังคสิริ)

อธิบดีกรมสรรพากร